આઇટી, મેટલ અને ઓટોમોબાઇલ કંપનીના શેર પ્રેશરમાં જોવાયા હતા તો બીજી બાજુ બેન્ક શેરમાં મજબૂત સુધારો નોંધાયો હતો. બેન્ક નિફ્ટી પણ ૪૮ પોઇન્ટના સુધારે ૨૦,૬૭૬ની સપાટીએ ટ્રેડિંગમાં જોવાઇ હતી. દરમિયાન આજે શરૂઆતે રિલાયન્સ કંપનીના શેરમાં ૦.૪૮ ટકાનો ઘટાડો નોંધાયો હતો. એ જ પ્રમાણે ઇન્ફોસિસ અને ભારતી એરટેલ કંપનીના શેરમાં પણ ઘટાડાની ચાલ નોંધાઇ હતી તો બીજી બાજુ એશિયન પેઇન્ટ્સ, ટાટા સ્ટીલ અને સિપ્લા કંપનીના શેરમાં ૦.૬૬ ટકાથી ૦.૯૦ ટકા સુધીનો ઉછાળો નોંધાતો જોવા મળ્યો હતો.